als_Latn dik_Latn sag_Latn
Libri i ëndrrës që kam për zemër
Rrëfim i sinqertë në një mëngjes Janari
2015-01-16
Mëngjes i ftohtë janari. Ka kaluar me kohë periudha e rrëmujshme e festave…por ngjyra e artë është ende rrezatuese rreth e brenda meje, megjithëse në këtë orë dritat nuk kanë shkëlqimin e mbrëmjes, por pasqyrohet gjithandej natyraliteti dhe ngrohtësia e diellit, i cili nuk mungon as në zemrën e këtij dimri…
Megjithëse jam person solar e nuk vuaj për adrenalinë, nuk mund ta filloj ditën time pa shijen e fortë unike dhe të pazëvendësueshme të kafes simë të zezë, pa qumësht dhe me pak sheqer, e cila më buzëqesh me cepin e filxhanit, duke më thirrur fshehtazi që ta marr në dorë e ta shijoj…
Pasi pij disa gllënjka nga kafeja ime e fortë, filloj të shfletoj një librër të bukur, plot ngjyra e pasion, që përmban një histori 3 vjeçare me qindra faqe, ku secila prej tyre është e mbushur me një volum të madh ndjenjash, përpjekjesh, çastesh unike, momentesh lodhjeje, buzëqeshjeje…
Më kujtohet dita e parë kur filloi të shkruhej ky libër, me shumë pikëpyetje përpara por edhe me shumë vendosmëri për ti dhënë atij jetë. Më vijnë ndërmend përjetimet aq diverse të çdo momenti, mbushur me kujtime të personazheve, takimeve, tendencave, ideve që përplaseshin mes njerëzve që kanë kontribuar në këtë libër, për të dhënë gjithmonë më të mirën për të…
Mendoj për milionat e sekondave që kanë kaluar duke shkruar këto faqe gjatë 3 viteve…. Është mjaftueshëm kohë që një krijesë e re të filllojë të belbëzojë duke buzëqeshur…Është mjaftueshëm kohë për të realizuar një ëndërr që mund ta kesh shumë për zemër…
Dhe nëse herë më duket se ka kaluar një shekull, nuk mund ta mohoj se është po aq e vërtetë se nuk ka kaluar më shumë se thjesht një trokitje rrufe e gishtave të dorës, apo një hapje- mbyllje sysh duke i fryrë qirinjve të tortës së ditëlindjes e duke menduar një dëshirë…
Zilja e telefonit më largon nga mendimet e librit, i cili mban në faqet e tij një histori suksesi, një histori të cilës i besojnë me qindra mijëra njerëz, një histori e cila është shkruajtur në gjuhën shqipe!
Duke vazhduar të mbaj në prehër librin e ëndrrës, nis një kapitull të ri…të frymëzuar nga sfidat, dhe arritjet që më presin përpara…
Gjithsesi, e di se ajo çka është më e rëndësishme është të jetojmë momentin, pa humbur asnjë çast të asaj çka na ofron e tashmja, por sigurisht duke kthyer herë pas herë kokën prapa për të parë rrugëtimin e bërë, e duke projektuar të ardhmen referuar nga koordinata aktuale e vendodhjes sonë në kohë e hapësirë…
Kafes sime të zezë po i vjen fundi. Shijoj çdo gllënjkë me përkëdheljet e saj të lagështa në buzët e mia…
Ndihem e rrëmbyer nga mendimet e diellit, dimrit, librit, kapitujve e kohëmatësve… Por njëkohësisht…ndihem e ekzaltuar, pakëz e marrosur…dhe me një këmbëngulje të palodhur e vendosmëri që më jep forcë!
Faleminderit Librit tim të ëndrrës, që mban emrin Lady Albania. Ti ma bën ditën kaq të bukur dhe i jep kuptim çdo momenti të përkushtimit tim me ty!!!!
Rediana Çuraj
CEO e Lady Albania
als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hat_Latn glg_Latn